# AMD Fusion

AMD Fusion és la denominació comercial d'una família de microprocessadors d'AMD, que destaquen per integrar processadors multi-nucli amb potents gràfiques integrades en un sol circuit integrat. El destacat rendiment gràfic (per tractar-se d'una gràfica integrada) és resultant de la fusió amb ATI, especialitzada en processadors gràfics o GPUs. La principal novetat que aquesta gamma de processadors promet oferir és un sistema multicore heterogeni, amb nuclis de procés especialitzats per a cada tasca. És evident que una de les especialitzacions és el processament gràfic, la decodificació per hardware (MPEG2 o MP3, per exemple) i l'acceleració 2D i 3D.
Una de les promeses d'aquesta tecnologia és la reducció substancial de temps d'espera, donat que diversos components de l'ordinador es troben dins del mateix encapsulat, com ara el dispositiu gràfic i el processador principal. Això permetrà també reduir notablement el trànsit de dades sobre la placa base.
Competeix directament amb el futur Nethalem, un processador projectat per Intel, amb vuit nuclis i processador gràfic integrat.
El principal desafiament d'aquest processador és l'impacte que aquesta tecnologia tindrà en el desenvolupament d'aplicacions i en el disseny de plataformes a mida.

## Descripció tècnica i models

Les plataformes del 2011 integren CPU, GPU, Northbridge, PCIe, controlador de memòria RAM DDR3 i decodificador de vídeo al mateix circuit integrat. La CPU i la GPU estan aparellades i un controlador de memòria arbitra les peticions de memòria dels diversos processadors. La memòria física és fraccionada: fins a 512 MB + la memòria virtual per la GPU, la memòria restant + la virtual per la CPU. Les plataformes de 2012 permeten a la GPU accedir a la memòria de la CPU sense directament sens haver d'utilitzar cap driver.

### Platformes de 2011

| Plataforma | Sèrie | Nom en clau | Estat | Data de llançament | Procés de fabricació | Potència de disseny tèrmic | nuclis de la CPU | Tipus de nuclis gràfics | Versió de DirectX | Versió d'OpenGL | Versió d'OpenCL |
| Brazos | Z-series | Desna | Ja comercialitzada | June 2011 | 40 nm Bulk | 6 W | 2 nuclis Bobcat | Evergreen 80 | DirectX 11 | OpenGL 4.1 | OpenCL 1.1 |
| Brazos | C-series G-series | Ontario | Ja comercialitzada | Q1 2011 | 40 nm Bulk | 5.5–9 W | 1–2 nuclis Bobcat | Evergreen 80 | DirectX 11 | OpenGL 4.1 | OpenCL 1.1 |
| Brazos | E-series G-series | Zacate | Ja comercialitzada | Q1 2011 | 40 nm Bulk | 18 W | 1–2 nuclis Bobcat | Evergreen 80 | DirectX 11 | OpenGL 4.1 | OpenCL 1.1 |
| Lynx (escriptori) Sabine (portàtil) | A8-sèries A6-series A4-sèries E2-sèries | Llano | Ja comercialitzada | Juny de 2011 | 32 nm SOI | 25–100 W | 2–4 nuclis AMD K10 "Husky" | Evergreen 160-400 | DirectX 11 | OpenGL 4.1 | OpenCL 1.1 |

### Platformes de 2012

| Plataforma | Sèrie | Nom en clau | Estat | Data de llançament | Procés de fabricació | Potència de disseny tèrmic | nuclis de la CPU | Tipus de nuclis gràfics | Versió de DirectX | Versió d'OpenGL | Versió d'OpenCL |
| Brazos-T | Z-Series | Hondo | En desenvolupament | 1a meitat de 2012 | 40 nm Bulk | <4.5 W | 2 nuclis Bobcat | Evergreen | DirectX 11 | OpenGL 4.1 | OpenCL 1.1 |
| | C-series G-series E-series | | Cancel·lada | 1a meitat de 2012 | 28 nm Bulk | 9 W | 1-2 nuclis Bobcat millorats | Northern Islands | DirectX 11 | OpenGL 4.1 | OpenCL 1.1 |
| | C-series G-series E-series | | Cancel·lada | 1a meitat de 2012 | 28 nm Bulk | 17W - 35W | 2-4 nuclis Bobcat millorats | Northern Islands | DirectX 11 | OpenGL 4.1 | OpenCL 1.1 |
| Brazos | E2-series | Brazos 2.0 | Ja comercialitzada | | 40 nm | 18 W | 1-2 nuclis Bobca | 80 | DirectX 11 | OpenGL 4.1 | OpenCL 1.1 |
| Virgo (escriptori) Comal (portàtil) | A10-series A8-series A6-series A4-series | Trinity Weatherford Richland | En desenvolupament (escriptori) / Ja comercialitzada (portàtil) | 15 de maig de 2012 | 32 nm SOI | 17–100 W | 2-4 nuclis Enhanced Bulldozer "Piledriver" | Northern Islands | DirectX 11 | OpenGL 4.1 | OpenCL 1.1 |

## Referències

* 1 2 «THE PROGRAMMER’S GUIDE TO THE APU GALAXY».
* ↑ «AMD Outlines HSA Roadmap: Unified Memory for CPU/GPU in 2013, HSA GPUs in 2014».
* 1 2 «AMD Fusion Architecture and Llano».
* ↑ Burns, Chris. «AMD Roadmap Leaked “DESNA” Tablets Detailed - Android Community» (en anglès americà). Android Community, 27-05-2011. [Consulta: 28 desembre 2020].
* ↑ Cheng, Cisco «Hands On: AMD's First Desna Slate, the MSI WindPad 110W». PC Magazine, 01-06-2011.
* 1 2 «Exclusive: AMD kills Wichita and Krishna» (en anglès americà). SemiAccurate, 15-11-2011. [Consulta: 28 desembre 2020].
* ↑ SweClockers